आग से बचाव को ट्रेन-बस की सीट में पानीपत का टेक्निकल टेक्सटाइल हो सकता है कारगर
केंद्रसरकार ने टेक्निकल टेक्सटाइल का उपयोग जानने के लिए इंडियन टेक्निकल टेक्सटाइल एसोसिएशन के उद्यमी सदस्यों के साथ बैठक की। केंद्रीय शहरी विकास मंत्री वेंकैया नायडू और कपड़ा मंत्री स्मृति ईरानी के साथ सोमवार शाम नई दिल्ली में बैठक हुई। बैठक में उद्यमियों ने जब इसके गुण बताए तो दोनों मंत्री प्रभावित हुए। मंत्रियों ने जल्दी ही इस संबंध में एक डिटेल्ड मीटिंग बुलाने का आश्वासन दिया है। बैठक में एसोसिएशन के निदेशक पानीपत से पंकज कपूर, चेयरमैन प्रमोद खोसला, कार्यकारी निदेशक डॉ. अनूप रक्षित, रिलायंस इंडस्ट्रीज के वाइस प्रेसिडेंट वीसी त्रिपाठी, फिक्की के चेयरमैन शिशिर जयपुरिया सहित सभी संबंधित विभागों के ऑफिसर मौजूद थे।
hin_Deva hin_Deva